Yunusobod va Bektemir tumanlarida elektr energiyasi ta’minoti vaqtincha to‘xtatiladi. “Hududiy elektr tarmoqlari” Toshkent shahar filiali xabariga ko‘ra, iste’molchilarga sifatli va barqaror elektr energiyasi yetkazib berilishini ta’minlash va elektr tarmoqlaridagi avariyaviy holatlarning oldini olish, qish mavsumiga puxta tayyorgarlik ko‘rish maqsadida 6 dekabr kuni quyidagi manzillarda elektr ta’minoti vaqtincha o‘chiriladi: Yunusobod tumani: “Islomobod”, “Uch qahramon”, “Hasanboy”, “Katta Hasanboy”, “Sharq haqiqati” hamda “Billur” MFYlarining ayrim hududlarida soat 09:00 dan 16:00 gacha; Bektemir tumani: “Gulbog‘” MFYning ayrim hududlarida 09:00 dan 17:00 gacha. Yuqoridagi hududlarda ta’mirlash ishlari belgilangan vaqtdan avvalroq yakunlanishi mumkinligi bildirilgan.